REGOLAMENT TAL-KUMMISSJONI (KE) Nru 892/2007
tas-26 ta’ Lulju 2007
dwar il-ħruġ ta’ liċenzji għall-importazzjoni tar-ross skond il-kwoti tariffarji miftuħa għall-perjodu sekondarju ta’ Lulju 2007 bir-Regolament (KE) Nru 327/98
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq tar-ross (1),
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabilixxi regoli komuni għall-amministrazzjoni ta’ kwoti tariffarji ta’ importazzjoni għall-prodotti agrikoli mħaddma b’sistema ta’ liċenzji ta’ importazzjoni (2), u partikolament l-Artikolu 7(2) tiegħu,
Wara li kkunsidrat ir-Regolament tal-Kummissjoni (KE) Nru 327/98 ta’ l-10 ta’ Frar 1998 li jiftaħ u li jipprovdi għall-amministrazzjoni ta’ ċerti kwoti ta’ tariffi għall-importazzjoni ta’ ross u ross miksur (3), u partikolarment l-ewwel subparagrafu ta’ l-Artikolu 5 tiegħu,
Billi:
(1)
Ir-Regolament (KE) Nru 327/98 fetaħ u pprovda għall-amministrazzjoni ta’ ċerti kwoti tariffarji għall-importazzjoni tar-ross u r-ross miksur, imqassma skond il-pajjiż ta’ l-oriġini u mqassma f’diversi perjodi sekondarji skond l-Anness IX tar-Regolament.
(2)
Lulju huwa t-tielet perjodu sekondarju għall-kwota stabbilita f’Artikolu 1(1)(a) tar-Regolament (KE) Nru 327/98, u t-tieni perjodu sekondarju għall-kwoti stabbiliti f’Artikolu 1(1)(b), (ċ) u (d),
(3)
In-notifiki preżentati skond l-Artikolu 8(a) tar-Regolament (KE) Nru 327/98 juru li, għall-kwoti bin-numru tas-serje 09.4154, 09.4116 u 09.4166, skond l-Artikolu 4(1) tar-Regolament l-applikazzjonijiet magħmula fl-ewwel 10 ijiem ta’ xogħol ta’ Lulju 2007 jkopru kwantità akbar minn dawk disponibbli. Huwa għalhekk xieraq li jiġi ddeterminat kemm jistgħu jinħarġu liċenzji billi jiġi stabbilit il-koeffiċjent ta’ allokazzjoni li jrid jiġi applikat lill-kwantitajiet mitluba skond il-kwoti konċernati.
(4)
Minn notifiki huwa ukoll ċar li, għall-kwoti bin-numru tas-serje 09.4127, 09.4128, 09.4129, 09.4149, 09.4150, 09.4152 u 09.4153 l-applikazzjonijiet magħmula fl-ewwel 10 ijiem ta’ xogħol ta’ Lulju 2007 skond l-Artikolu 4(1) tar-Regolament ikopru kwantità anqas minn [jew daqs ta’] dawk disponibbli.
(5)
Il-kwantitajiet totali disponibbli għall-perjodu sekondarju li jsegwi għandhom għalhekk jiġu stabbiliti għall-kwoti bin-numru tas-serje 09.4127, 09.4128, 09.4129, 09.4130, 09.4148, 09.4112, 09.4116, 09.4117, 09.4118, 09.4119 u 09.4166, skond l-ewwel subparagrafu ta’ l-Artikolu 5 tar-Regolament (KE) Nru 327/98,
ADOTTAT DAN IR-REGOLAMENT:
Artikolu 1
1. Għall-applikazzjonijiet ta’ liċenzji għall-importazzjoni tar-ross skond il-kwoti bin-numru tas-serje 09.4154, 09.4116 u 09.4166 kif imsemmija fir-Regolament (KE) Nru 327/98 magħmulin fl-ewwel 10 ijiem ta’ xogħol ta’ Lulju 2007, il-liċenzji għandhom jinħarġu għall-kwantitajiet mitluba, immultiplikati bil-koeffiċjenti ta’ allokazzjoni stabbiliti fl-Anness ta’ dan ir-Regolament.
2. Il-kwantitajiet totali disponibbli skond il-kwoti bin-numru tas-serje 09.4127, 09.4128, 09.4129, 09.4130, 09.4148, 09.4112, 09.4116, 09.4117, 09.4118, 09.4119 u 09.4166, kif imsemmija fir-Regolament (KE) Nru 327/98 għall-perjodu sekondarju li jmiss huma stabbiliti fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali ta’ l-Unjoni Ewropeja
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 26 ta’ Lulju 2007.